Isabella Danimarkakoa

[thumb|[Isabella Danimarkakoa|Isabella Danimarkako printzesa.]]
**Isabella Henrietta Ingrid Margrethe Danimarkakoa,** Monpezateko kondesa (Kopenhage, Danimarka, 2007ko apirilaren 21a) danimarkar printzesa da, Frederik X.a Danimarkako erregearen eta Maria Danimarkako erregina ezkontidearen bigarren umea da, lehen alaba.

Aitaren aldeko aitona-amonak ditu Margrethe II.a Danimarkako erregina emeritua eta Henrike errege ezkontidea, euren laugarren biloba dela. Biloben artean neska nagusiena da. Danimarkako Errege Familian jaiotako lehen neskatoa izan zen, bere izeba Ana Maria Danimarkakoa (Ana Maria Greziakoa) jaio zenetik, 1946an. Danimarkako tronurako oinordekotza lerroan bigarren postuan dago, bere neba nagusia den Kristian Danimarkako printze oinordekoaren ostean. 

## Bizitza 
### Jaiotza 
2006ko urriaren 21ean, Danimarkako Errege Etxeak Maria Danimarkakoa, artean printzesa, bigarren umeaz haurdun zegoela iragarri zuen.

Isabel 2007ko apirilaren 21ean jaio zen, Kopenhageko Unibertsitate Ospitalean (Rigshospitalet), 16:02an, 3,335 gramoko pisua eta 50 cm neurtzen zituela.

### Bataioa 
2007ko uztailaren 1ean bataiatu zuten, Fredensborg jauregiko kaperan. Glücksburg dinastiako printze eta printzesek Kristian X.a Danimarkako erregearen bataioaz geroztik erabilitako bataio-jantzi bera eraman zuen.

Bataioko amabitzi-aitabitxiak hauexek izan ziren:  Matilde Belgikako erregina (orduan Brabanteko dukesa), Alexia Greziako eta Danimarkako printzesa (aitaren lehengusina-arreba), Nadine Johnston, Christian Buchwald, Peter Heering eta Marie Louise Skeel.

; Izenak

Isabella Henrietta Ingrid Margrethe izenekin bataiatu zuten, daniarren tradizioari jarraituz.

* Isabella: bere amaren bigarren izena, eta *Isabel* Elisabet Austriakoaren omenez, Danimarkako Kristian II.a Danimarkako erregearen emaztea.
* Henrietta: *Henrietta* "Etta" Clark Donaldson amaren aldeko amonaren omenez.
* Ingrid: bere aitaren birramonaren omenez, Ingrid Danimarkako erregina.
* Margrethe: aitaren aldeko amonaren omenez, Margrethe II.a Danimarkako erregina.

### Neba-ahizpak 
* Kristian Valdemar Henri John, 2005eko urriaren 15ean jaioa.
* Vincent Frederik Minik Alexander, 2011ko urtarrilaren 8an jaioa.
* Josephine Sophia Ivalo Mathilda (Josephine Danimarkakoa), 2011ko urtarrilaren 8an jaioa.

### Hezkuntza 
2013ko abuztuaren 13an, Isabel Gentofteko Tranegårdsskolen eskolara joaten hasi zen, bere neba Cristian joan zen eskola publiko berera.

## Danimarkako printzesa 
Jaio zenetik printzesa sarri agertu da jendaurrean bere gurasoekin batera, batez ere Egun Nazionaleko ekitaldietan eta familia ospakizunetan.

Bere gurasoekin eta neba-ahizpekin bidaiatu du herrialdetik kanpoko hainbat bidaiatan; besteak beste, Groenlandia uhartera, Australiara (bere amaren jaioterrira) edo Londresera joan da 2012ko Udako  Olinpiar Jokoetan.

Printzesa gisa egin zuen lehen ekitaldi ofiziala 2015eko ekainaren 9an izan zen, Samsa herrian, eta ferry bat bataiatu zuen bere izenarekin, orduko printzesa oinordeko Maria amak lagunduta.

## Aintzatespenak 
#### Aginduak 
* link=Archivo:Order_of_the_Elephant_Ribbon_bar.svg|50x50px Elefantearen Ordenako dama (2024/01/14).

#### Dominak 
* link=Archivo:Henrik70_ribbon.png|50x50px Henrike printze ezkontidearen 75. urteurreneko oroitzapenezko domina (2009/06/11).
* link=Archivo:Order_of_the_Elephant_Ribbon_bar.svg|50x50px Margrethe II.a Danimarkako  peregrinaren 70. urteurrenaren oroitzapenezko domina (2010/04/16).
* link=Archivo:Margrethe40aar_ribbon.png|50x50px Margrethe II.a Danimarkako  erreginaren Rubíren Jubileoaren Oroitzapenezko Domina (2012/01/14).
* link=Archivo:DNK_Order_of_Danebrog_Knight_BAR.png|50x50px Margrethe II.a Danimarkako  erreginaren 75. urteurrenaren oroitzapenezko domina (2015/04/16).
* link=Archivo:DEN_Golden_Wedding_Commemorative_Medal_of_Queen_Margrethe_II_and_Prince_Henrik.png|50x50px Margrethe  II.a Danimarkako  erreginaren eta Enrique printzearen Urrezko Ezteien Oroitzapenezko Domina (2017/06/10).
* link=Archivo:Prince_Henriks_Commemorative_Medal.png|50x50px Henrike Printzearen Oroitzapenezko Domina (2018/06/11).
* link=Archivo:DEN_Medal_of_Merit_ribbon.svg|50x50px Margrethe II.a Danimarkako erreginaren 80. urteurrenaren oroitzapenezko domina (2020/04/16).
* link=Archivo:Order_of_the_Elephant_Ribbon_bar.svg|50x50px Oroitzapenezko domina Margrethe II.a Danimarkako erregina tronura igo zeneko 50. urteurrena dela eta (2022/01/14).
* link=Archivo:Order_of_the_Elephant_Ribbon_bar.svg|50x50px Margrethe II.a Danimarkako Erreginaren Urrezko Jubileoaren Oroitzapenezko Domina (2022/01/14).

## Erreferentziak 
## Kanpo  estekak 
* Danimarkako errege-etxea (danieraz, ingelesez eta frantsesez)